Cursus honorum - Uiquipedia

# Cursus honorum

### De Uiquipedia

El Cursus honorum foi una institución de la República Romana (magar que nominalmente siguió existiendo dúrante l'imperiu), que sirvía pa esguilar puestos na xerarquía y funcionariau romanu.

Configurábase en siete fases:

- Vigintisexvirato: 26 cargos menores, encargaos d’atender dalgunes funciones importantes pa la República, como la emisión de moneda o la llimpieza de la ciudá.

- Cuestura: Ayalgueru encargáu de les finances y de pagar a los exércitos.

- Tribunau: Tar al mandu d’un exércitu o tribunu de la plebe.

- Edilidá: Alministración municipal (alcalde).

- Pretura: Alministración de xusticia, exercen de cónsules na so ausencia.

- Consuláu: Xefes del estáu (había dos cónsules), encargaos de política esterior y de ser cabezaleros del exército na batalla.

- Censor/Censura: Maxistraos (yeren dos) escoyíos cada cinco años d'ente los senadores qu'habíen desempeñao'l consulao, magar que sólo exercíen los primeros 18 meses, encargaos de revisar la llista de ciudadanos y senadores y de controlar les cuentes del estáu, promoviendo nuevos proyectos d'obres públiques, como templos, acueductos o calzaes. Al finar los sos 18 meses efectivos de mandu realizaben una ceremonia pública de purificación de la Urbe, nomada lustrum.

El noble romanu que quixere destacar, debía entamar pol rangu más baxo y cubrir tolos peldaños hasta llegar a cónsul, y por último a censor y a princeps senatus. To esto camudó muncho a lo llargo de los años (reforma importante llevada a cabu polos Gracos), nel imperiu pasó a ser una carrera funcionarial, ya que'l poder políticu y militar taba namás en manes del emperador. Na dómina imperial, el primer pasu foi sustituyíu pol vigintivirato y amestose la obligación de pasar por un mando militar nuna legión como Tribuno Laticlavio, demientres que la censura desapaecía.

Tamién na dómina imperial, créyose un cursus honorum pa los caballeros o miembros del ordo equester.

Retrieved from "http://ast.wikipedia.org../../../c/u/r/Cursus_honorum.html"

Categoría: Roma antigua

##### Views

- Artículu
- Discusión
- Revisión actual

##### Buscar

##### Otres llingües

- Català
- Česky
- Deutsch
- English
- Español
- Suomi
- Français
- עברית
- Italiano
- 日本語
- Nederlands
- ‪Norsk (bokmål)‬
- Polski
- Português
- Română
- Svenska
- 中文